**Projektas**

**ŠILUTĖS RAJONO SAVIVALDYBĖS TARYBA**

**SPRENDIMAS**

**DĖL ŠILUTĖS RAJONO SAVIVALDYBĖS sporto TARYBOS 2019 METŲ VEIKLOS ATASKAITOS PATVIRTINIMO**

2020 m. vasario d. Nr. T1-

Šilutė

Vadovaudamasi Vietos savivaldos įstatymo 6 straipsnio 8 punktu, Šilutės rajono savivaldybės tarybos 2019 m. spalio 31 d. sprendimo Nr. T1-151 „Dėl Šilutės rajono savivaldybės sporto tarybos nuostatų patvirtinimo“ 20. punktu, Šilutės rajono savivaldybės taryba n u s p r e n d ž i a:

Patvirtinti Šilutės rajono savivaldybės sporto tarybos 2019 metų veiklos ataskaitą (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Virgilijus Pozingis

2020-02-

Arvydas Bielskis

2020-02-11

Vita Stulgienė

2020-02-12

Parengė

Rimantė Čiutienė

2020-02-11

P:\Tarybos\_projektai\_2011-2019\2020 metai\vasario 27 d\JRK05JK.docx

PATVIRTINTA

Šilutės rajono savivaldybės tarybos

2020 m. vasario d.

sprendimu Nr. T1-

**ŠILUTĖS RAJONO SAVIVALDYBĖS SPORTO TARYBOS 2019 M. VEIKLOS ATASKAITA**

Šilutės rajono sporto taryba yra kolegiali visuomenė institucija, kuri sudaryta iš Šilutės rajono tarybos, savivaldybės administracijos, visuomeninių sporto klubų bei visuomenės atstovų. Naujos kadencijos Sporto taryba sudaryta Šilutės rajono savivaldybės 2019 m. gegužės 23 d. sprendimu Nr. T1-15.

Sporto taryba sudaryta iš 11 asmenų:

Pirmininkas Vygantas Kamarauskas, Savivaldybės tarybos narys;

Arūnas Pupšys, Savivaldybės tarybos narys;

Sigitas Majus, Savivaldybės tarybos narys;

Tomas Budrikis, Savivaldybės tarybos narys;

Virgilijus Pozingis, Savivaldybės administracijos direktorius;

Jonas Gavėnia, sporto klubų atstovas (Juknaičių sporto klubas);

Dainius Gricevičius, VšĮ „Šilutės sportas“ direktorius;

Austėja Minkevičiūtė, sporto klubų atstovas (Šilutės regbis);

Aivaras Lileikis, Šilutės sporto mokyklos direktorius;

Saulius Malinauskas, sporto klubų atstovas (futbolo klubas „Šilutės veteranas“);

Rimvydas Lukošius, Šilutės rajono savivaldybės bendrojo lavinimo mokyklų kūno kultūros mokytojų atstovas.

Šilutės rajono savivaldybės Sporto taryba 2019 metais dirbo pagal patvirtintą veiklos planą ir posėdžiavo 10 kartų. Pagrindiniai tikslai, kurie buvo numatyti pasiekti. 2019 metais Ugdymo kokybės ir Sporto plėtros programoje sportui buvo skirta 296 800 eurų (2018 m. 268 300 eurų). 264 800 eurų skirta VšĮ „Šilutės sportas“ (2018 m. 236 300 eurų). 32 000 eurų skirta NVO sporto klubų veiklos rėmimui. Šilutės rajono savivaldybės 2019 metų Sportininkų ugdymo centrų, sporto klubų ir kitų nevyriausybinių sporto organizacijų sportinės veiklos konkursui buvo pateiktas 21 projektas (2018 m. 18 projektų). Projektams finansuoti skirta 18 000 (2019 m. - 15 500 eurų). Rezerve palikta 10 000 eurų. Sportininkų skatinimui – 4 000 eurų. Metų eigoje Sporto taryba gavo 9 prašymus iš sporto klubų dėl papildomų lėšų iš programos rezervo ( 5 800 eurų). Visi prašymai patenkinti ir skirtas finansavimas. 4 200 eurų iš rezervo skirta sportininkų ir jų trenerių skatinimui, nes skirtų 4 000 eurų neužteko. Iš viso sportininkų ir trenerių skatinimui 2019 metais reikėjo 8 200 eurų. Skatinimo premijas gavo 44 sportininkai ir 9 treneriai.

Išskirtinis sporto renginys šiemet vykęs Šilutėje – Lietuvos jaunimo rankų lenkimo čempionatas. Šiame čempionate 15 Šilutės sportininkų laimėjo prizines vietas.

Viename iš posėdžių diskutuota apie naujos sporto šakos steigimą Šilutės sporto mokykloje. Įsteigta – žirginio sporto. Svarstytas klausimas Šilutės rajono savivaldybės švietimo įstaigų sporto bazių padėties. Svarstant šį klausimą dalyvavo ir Švietimo skyriaus vedėja D. Būtvydienė. Ieškota galimybių, kad švietimo įstaigų sporto salėmis galėtų naudotis bendruomenės. Spręstas klausimas dėl žolės nupjovimo stadionuose vasaros metu. Domėtasi vykdomais infrastruktūros projektais sporto srityje. Parengtas projektas dėl Senojo istorinio parko sutvarkymo (parkas prasideda nuo Šilutės ligoninės ir tęsiasi iki istorinio geležinkelio tilto). Į šio istorinio parko teritoriją įeina ir Šilutės miesto stadionas, kuris turėjo būti sutvarkytas. Pagal projektą turėjo būti įrengtas apšvietimas, tribūnos, tualetai, persirengimo kambariai inžineriniai tinklai. Tačiau šiuo metu šio projekto dalis sustabdyta dėl lėšų trūkumo. 2018 m. Savivaldybė pasirašė sutartį dėl dirbtinės dangos įrengimo Šilutės miesto stadione. Buvo planuota dirbtinę aikštę įrengti vietoj natūralios aikštės, tačiau sprendimas pakeistas ir dirbtinė aikštė atsiras treniruočių aikštėje. Šiuo metu vyksta projekto pakeitimo darbai. Iki pavasario turi būti įrengtas pagrindas. Saloje bus pastatyti lauko treniruokliai, šunų dresavimo aikštelė, teniso aikštė, įrengtas riedutininkų parkas, BMX dviračių trasa, nutiestas tiltukas per Šyšą. Parkavimas bus sprendžiamas kartu su Stadiono gatvės tvarkymu. 2019 m. spalio 1 d. buvo pradėta statyti Sporto centrą. Šiame centre bus įrengtas baseinas, atitinkantis visus reikalavimus, SPA zona su pirtimis, atskiras baseinas mažiems vaikams. Pirmame aukšte bus lengvosios atletikos maniežas, erdvės, kurios skirtos stalo tenisui, sunkiajai atletikai ir irkluotojams. Antrame aukšte įsikurs boksas, dziudo. Sporto tarybos nariai vyko konsultuotis į Šilalę ir Palangą kur susitiko su baseinus administruojančiomis įstaigomis. Po susitikimo teikė siūlymus administracijai ir rangovams dėl projekto koregavimo (vidaus sporto erdvių išsidėstymo). Lankosi ir stebi kaip vyksta statybų darbai. Statybos turi būti baigtos 2022 metais. Priimtas sprendimas parengti 2020 m. Šilutės sporto renginių planą.

Svarstė ir teikė siūlymą Šilutės rajono savivaldybės administracijai dėl lėšų skyrimo autobuso įsigijimui Šilutės sporto mokyklai. Planuojama, kad 2020 m. rudenį Šilutės sporto mokykla turės naują autobusą, kuriuo saugiai sporto mokyklos mokiniai vyks į varžybas, stovyklas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ŠILUTĖS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

**„DĖL ŠILUTĖS RAJONO SAVIVALDYBĖS SPORTO tarybos 2019 metų veiklos ataskaitos patvirtinimo“ projekto**

2020-02-11

Šilutė

|  |
| --- |
| **1. Parengto projekto tikslai ir uždaviniai.** |
| Patvirtinti Šilutės rajono savivaldybės sporto tarybos 2019 metų veiklos ataskaitą (pridedama). |
| **2. Kaip šiuo metu yra sureguliuoti projekte aptarti klausimai.**  Sprendimo projektas parengtas vadovaujantis Vietos savivaldos įstatymo 6 straipsnio 8 dalimi, Šilutės rajono savivaldybės tarybos 2019 m. spalio 31 d. sprendimo Nr. T1-151 „Dėl Šilutės rajono savivaldybės sporto tarybos nuostatų patvirtinimo“ 20 punktu. |
| Pagal sporto tarybos nuostatus, vieną kartą metuose, sporto taryba teikia ataskaitą Savivaldybės tarybai. Ataskaitoje atsispindi sporto tarybos veiklos, pasiekti rezultatai, pateikti siūlymai. |
| **3. Kokių pozityvių rezultatų laukiama.** |
| Užtikrintas Šilutės rajono savivaldybės sporto tarybos veiklos viešumas. Politikai ir visuomenė supažindinta su veiklomis ir pasiektais rezultatais. |
| **4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Nėra. |
| **5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus būtina pakeisti, priėmus teikiamą projektą.** |
| Nėra. |
| **6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Antikorupcinio vertinimo atlikti nereikia. |
| **7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Nėra. |
| **8. Projekto autorius ar autorių grupė.** |
| Šilutės rajono savivaldybės administracijos vyriausioji specialistė Rimantė Čiutienė |
| **9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.** |
| Sporto tarybos 2019 metų veiklos ataskaita. |
| **10. Kiti, autorių nuomone, reikalingi pagrindimai ir paaiškinimai.** |
| Sporto taryba pritarė pateiktai ataskaitai. |

Šilutės rajono savivaldybės administracijos vyriausioji specialistė Rimantė Čiutienė